b'\n_START_ARTICLE_\nKevin Mitnick\n_START_SECTION_\n\xc5\xbdivotopis\n_START_PARAGRAPH_\nRo\xc4\x91en u Kaliforniji tijekom adolescencije pokazuje interes za elektroniku, nakon otkri\xc4\x87a ra\xc4\x8dunala otkriva modem, nakom \xc4\x8dega se odmah po\xc4\x8dinje baviti crackingom. Kao nadimak odabire "Condor" inspiriran filmom "Tri condorova dana". 1980. sa samo 17 godina prvi put biva ka\xc5\xbenjen zbog kra\xc4\x91e informati\xc4\x8dkih priru\xc4\x8dnika, nekoliko drugih ka\xc5\xbenjavanja slijede 1983., 1987. i 1988. godine._NEWLINE_Po\xc4\x8detkom devedesetih godina po\xc4\x8dinje ilegalno "upadati" u operativne sustave sve ve\xc4\x87ih i va\xc5\xbenijih ameri\xc4\x8dkih tvrkti, koriste\xc4\x87i brojne sigurnosne propuste koje informati\xc4\x8dki sustavi sadr\xc5\xbee._NEWLINE_FBI stimuliran od strane ameri\xc4\x8dke vlade te pritiskom Big Companies(velikih ameri\xc4\x8dkih tvrtki), zapo\xc4\x8dinje istra\xc5\xbeivanje o "Condoru" nakon \xc5\xa1to Mitnick saznaje da je jedan od najtra\xc5\xbeenijih informati\xc4\x8dkih kriminalaca \xc5\xa1pijunira telefonske razgovore FBI-a te tako izbjegava uhi\xc4\x87enje. Kevin je jedan od pionira u kori\xc5\xa1tenju tehnike IP spoofing-a, tehnika koja omogu\xc4\x87uje anonimnost ra\xc4\x8dunala s kojeg se izvr\xc5\xa1ava napad na odre\xc4\x91eni informati\xc4\x8dki sustav. Ovom tehnikom napada mre\xc5\xbee ra\xc4\x8dunala Tsutomua Shimomure - velikog eksperta informati\xc4\x8dke sigurnosti sa sjedi\xc5\xa1tem u San Diegu._NEWLINE_Shimoura prihva\xc4\x87a izazov te sura\xc4\x91uje s FBI-em u hvatanju "Condora". 15. velja\xc4\x8de 1995. Mitnick-a uhi\xc4\x87uju nakon operacije koja je trajala 168 dana. 2000. godine pu\xc5\xa1ten je na slobodu uz uvjetnu kaznu zabrane spajanja na internet do 21. sije\xc4\x8dnja 2003. godine. Danas je direktor (CEO- Chief Executive Officer) tvrtke koja se bavi informati\xc4\x8dkom sigurno\xc5\xa1\xc4\x87u Mitnick Security Consulting LCC.'